नई दिल्ली। भारतीय क्रिकेट जगत की असाधारण शाqख्सयतों में अपना नाम शुमार कर नये मुकाम कायम करने वाले राष्ट्रीय टीम के कप्तान झारखंड के महेंद्र िंसह धौनी ने अंतरराष्ट्रीय क्रिकेट में अपने १० वर्ष पूरे कर लिये। १० वर्ष पहले २३ दिसंबर २००४ को चटगांव में बंगलादेश के खिलाफ एकदिवसीय अंतरराष्ट्रीय क्रिकेट में कदम रखने वाले धौनी ने २३ वर्ष की उम्र में झारखंड से निकलकर दुनिया पर छा जाने के लिये कदम बढ़ाया और क्रिकेट की दुनिया में लोकप्रियता बटोरी। भारतीय टीम के सबसे सफल कप्तान धौनी ने कपिल देव के बाद देश को उसका दूसरा आईसीसी विश्वकप दिलाकर इतिहास के पन्नों में अपना नाम दर्ज करा लिया। वह भारत के एकमात्र कप्तान भी बने जिन्होंने वनडे विश्वकप, ट्वेंटी २० विश्वकप और चैंपियंस ट्रॉफी दिलाकर आईसीसी के तीनों टूर्नामेंट का खिताब भारत की झोली में डाला।